Hetken huumaa vai ikirakkautta? 

Se mikä ensimmäisenä suurelle osalle tulee mieleen puhuttaessa klassikkokirjallisuuden määritelmästä on varmaankin suosittuus. Tämä ei kuitenkaan aivan riitä selittämään kyseistä moniulotteista käsitettä. Tärkeää olisi ymmärtää sen laajempi kuva ja saada kiinni siitä, mitä klassikkokirjallisuus todellisuudessa on sekä kuinka erilaisilla tavoilla se voi näkyä.

Klassikot ovat teoksina arvostettuja ja unohtumattomia, jotka kulkevat sukupolvelta toiselle. Usein sen juonikaaresta on edes jonkinlainen käsitys, vaikka kirjaa ei olisi lukenutkaan, sillä klassikot ovat koko ajan pinnalla. Niiden arvostettavuus tuo teoksille suuren kannattajaryhmän ja näin ne toimivat myös malleina ja inspiraation lähteinä. Tämä näkyy siinä, kuinka tietyissä uudemmissa kirjoissa voi olla hyvinkin samantapainen juoni kuin klassikoissa, jotka ovat niitä vanhempia. Yhtenä piirteenä klassikoillekirjoille onkin nimenomaan se, että ne ovat omassa luokassaan jollain tavalla ensimmäisiä, aivan kuten Aleksis Kiven kirjoittama ensimmäinen suomenkielinen romaani Seitsemän veljestä.

Myös merkittävyys on eräs klassikon piirteistä. Elias Lönnrotin Kalevala toimii tästä loistavana esimerkkinä, sillä suomalaisen identiteetin katsotaan perustuvan kyseiseen kirjaan, aivan kuin myös suomalaisen kansallisuuden ja kulttuurin. Frans Eemil Sillanpään koskettava romaani, Nuorena nukkunut, yltää taas klassikoksi sen taitavan käsittelytavan ja kuvauksellisuuden vuoksi. Erityisesti maalaiselämää sen katsotaan havainnoivan todella hienosti. Toinen kielellisesti poikkeuksellinen teos on Aino Kallaksen Sudenmorsian, joka on kirjoitettu taitavasti balladimaisella ja vanhahtavalla tyylillä eroten vahvasti muista aikansa kirjoista. 

Siinä missä erityinen rakenne ja kansalle merkittävyys ovatkin tärkeitä klassikon piirteitä, yksi kaikista olennaisimpia on kuitenkin ajattomuus. Yleensä vain hetkellisesti ajankohtaisia aiheita käsittelevät kirjat eivät yllä nousemaan aivan klassikoiden tasolle. Niiden täytyy pystyä puhuttelemaan ihmisiä aikakaudesta riippumatta ja olla samaistuttavia sekä koskettavia omalla tasollaan. Ihmissuhdeongelmia käsittelevä Merta Tikkasen Vuosisadan rakkaustarina on yksi tällaisista teoksista. Muita ajattomia aiheita ovat muunmuuassa raha, rakkaus ja kateus, jotka ovat aina ihmiskunnassa läsnä. Kyseisiin aiheisiin liittyviä opetuksia on tyypillisesti upotettu klassikoihin.

Toisinaan klassikot haastavat oman aikansa perinteisiä malleja ja voivat käsittelemillään aiheilla ottaa suuriakin riskejä. L.Onervan rohkea romaani Mirdja kyseenalaistaa käsitykset naiseudesta ja rakkaudesta. Identiteetin kysymyksiä ja naisena olemisen ongelmallisuutta kuvaavan teoksen sanotaankin olevan aikansa ensimmäisiä kyseisten aiheiden normeja rikkovia kirjoja. Rakkautta oli totuttu kuvaamaan tavoiteltavana ja kauniina asiana ja siksi vapaudenhalua ja avioliiton halveksumista käsittelevä teos herättikin paljon huomiota. Nimenomaan Mirdjassa esiintyvät toiset ulottuvuudet parisuhteista ja naiseudesta ovat aikanaan aiheuttaneet kohua. Teos on taistellut tiensä läpi lukuisten kritisointien ja löytänyt paikkansa monelle merkittävänä klassikkona.

L.Onervan Mirdjassa esiintyvää prameaa kirjoitustyyliä ei pidä sivuuttaa. Teos on luotu tyylikkäällä runollisella kielellä sekä lukemattomia aforismeja käyttäen. Esiintyvien opetustenkin määrä on erittäin suuri. Tällainen kirjoitustyyli sopii kyseiseen teokseen, sillä se  luo siihen sopivasti syvyyttä ja tunteiden elävyyttä. Kauniisti taiteillut ilmaukset sekä sanajärjestyksen kanssa leikittely nostavat nekin teoksen klassikoiden tasolle.  

Mirdjan kerrontakaan ei ole sitä tavallisinta. Tapahtumia käsitellään lähes koko ajan vain päähenkilön pohdintojen kautta ja hänen näkökulmistaan. Dialogia käydään ainoastaan Mirdjan pään sisällä hänen ristiriitaisten ajatustensa välillä. Kyseessä ei kuitenkaan ole tyypillinen minäkertoja, vaan jotain paljon monitasoisempaa. Poikkeuksellinen kerronta erottaa teoksen monista muista nokkeluudellaan ja samaistuttavuudellaan. Päähenkilön mielen sisäisten aatteiden kuvaaminen läpi tapahtumien on taidokas tapa vetää lukijoita puoleensa ja tämän kyseinen kirja onkin saanut aikaan.

Voi siis huomata, että pelkästään teoksen olemalla pidetty ei yksinään tee siitä klassikkoa. Jokaisen piirteen täyttymistä ei tietenkään vaadita tälle tasolle yltämiseen, mutta jokin erityinen syy täytyisi löytyä, oli kyseessä sitten vaikka kansalle merkittävyys tai ajattomuus. Nämä kirjallisuuden aarteet kätkevät sisälleen paljon ja voivat myös taidokkuudellaan yllättää. Klassikot, ne ikirakkaat, tarkoin varjellut teokset. 

